13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 400 της 28/28 Ιουν. 1972 (ΦΕΚ Α' 98) Περί ορισμού χρόνου ενάρξεως λειτουργίας των Τμημάτων Μηχανολόγων -Ηλεκτρολόγων Μηχανικών και Χημικών Μηχανικών της Πολυτεχνικής Σχολής του Πανεπιστημίου Θεσσαλονίκης. Έχοντες υπ’ όψιν: 1)Τας διατάξεις του άρθρ. 1 και 2 του Ν.Δ.3422/1955 «περί ιδρύσεως Πολυτεχνικής Σχολής εις το Πανεπιστήμιον Θεσσαλονίκης και καταργήσεως των Σχολών Υπομηχανικών», 2)την γνώμην των Συγκλήτων του Ε.Μ. Πολυτεχνείου (Συνεδρία 26.5.1972) και του Πανεπιστημίου Θεσσαλονίκης (συνεδρία 8.3.1972), 3)την υπ’ αριθ. 383/1972 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Ορίζεται χρόνος ενάρξεως λειτουργίας του Α' έτους σπουδών των δια του άρθρ. 1 του Ν.Δ. 3422/1955 ιδρυθέντων Τμημάτων: α)Μηχανολόγων-Ηλεκτρολόγων Μηχανικών και β)Χημικών Μηχανικών παρά τη Πολυτεχνική Σχολή του Πανεπιστημίου Θεσσαλονίκης το Πανεπιστημιακόν έτος 1972-1973, τα υπόλοιπα δε ανά εν κατά τα επόμενα Πανεπιστημιακά έτη, μέχρι συμπληρώσεως του πενταετούς κύκλου σπουδών. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 